3. การประกอบธุรกิจของบริษัท

1.  ลักษณะของผลิตภัณฑ์และบริการ

บริษัทฯให้บริการผลิต และประกอบชิ้นส่วนพลาสติกที่ครบวงจรตามความต้องการของลูกค้า
โดยหลังจากที่ได้รับคำสั่งซื้อและแม่พิมพ์ (Mold) จากลูกค้า
บริษัทฯจะเป็นผู้ดำเนินการจัดหาวัตถุดิบต่างๆตามคุณสมบัติที่ลูกค้ากำหนด
ในกรณีส่วนใหญ่ลูกค้าจะเป็นผู้กำหนดชนิด
คุณภาพและแหล่งที่มาของเม็ดพลาสติกที่ตนต้องการให้นำมาใช้ในการผลิตสินค้าที่ตนสั่งไว้
บริษัทฯจะจัดซื้อเม็ดพลาสติกตามชนิด คุณภาพและแหล่งที่มาตามที่ลูกค้ากำหนด
หลังจากได้รับวัตถุดิบแล้ว
บริษัทฯจะดำเนินการฉีดขึ้นรูปพลาสติกต่างๆพร้อมทั้งให้บริการประกอบสินค้าเบื้องต้น (Initial
Assembly) สำหรับสินค้าบางประเภทที่ต้องมีการประกอบเบื้องต้นก่อนส่งไปให้ลูกค้า การพ่นสี
(Painting) การติดสติ๊กเกอร์ (Sticker) สำหรับผลิตภัณฑ์ที่ต้องการสีสันที่สวยงาม เช่น
ชิ้นส่วนรถจักรยานยนต์ การให้บริการพิมพ์ลวดลาย หรือสีสันลงบนผลิตภัณฑ์พลาสติก (Silk-Screen
Printing) นอกจากนี้
บริษัทได้สร้างมูลค่าเพิ่มในการให้บริการให้กับลูกค้าของบริษัทโดยการให้บริการปรับปรุง แก้ไข
และซ่อมแม่พิมพ์เก่าเพื่อให้ประสิทธิภาพในการฉีดขึ้นรูปพลาสติกดีขึ้น รวมถึงการให้บริการออกแบบ
และปรับปรุงขั้นตอนในการผลิตเพื่อลดต้นทุนการผลิต

บริษัทฯจะเน้นที่การควบคุมคุณภาพของสินค้าโดยการตรวจสอบและควบคุมคุณภาพของสินค้า
(Quality Control & Inspection) ทั้งในระหว่างกระบวนการผลิต
และในขั้นตอนสุดท้ายก่อนที่จะจัดส่งสินค้าให้ลูกค้า
ทั้งนี้เพื่อให้เกิดความมั่นใจได้ว่าสินค้าที่ผลิตมีคุณภาพที่ดี ตรงกับความต้องการของลูกค้า
ด้วยกระบวนการผลิตที่มีประสิทธิภาพ เครื่องจักรในการผลิตที่ทันสมัย แรงงานที่มีความสามารถ
และความชำนาญสูง และกระบวนการตรวจสอบและควบคุมคุณภาพที่เข้มงวด
สินค้าของบริษัทจึงได้รับการยอมรับ และเป็นที่พอใจของลูกค้า

บริษัทฯได้รับการรับรองมาตรฐานการปฏิบัติงานในกระบวนการผลิตตามมาตรฐาน ISO 9002
เมื่อวันที่ 4 สิงหาคม 2543
และได้รับการรับรองมาตรฐานการปฏิบัติงานในกระบวนการผลิตตามมาตรฐาน ISO 9001: 2000
เมื่อวันที่ 27 มิถุนายน 2546

  แผนภาพแสดงลักษณะการให้บริการผลิตสินค้าของบริษัท

1.  บัตรส่งเสริมการลงทุนจากสำนักงานคณะกรรมการส่งเสริมการลงทุน (บีโอไอ)

  บริษัท ไทยมิตซูวา (มหาชน) จำกัด
  ได้รับการส่งเสริมการลงทุนจากสำนักงานคณะกรรมการส่งเสริม
  การลงทุน บีโอไอ ให้ลงทุนในโซน 1 จำนวน 2 ฉบับ (จ.ปทุมธานี) และ โซน 3 จำนวน 1
  ฉบับ (จ.นครราชสีมา) โดยมีสาระสำคัญ และระยะเวลาที่ได้รับบัตรส่งเสริม 3 ฉบับ ดังนี้

1.  บัตรส่งเสริมการลงทุนเลขที่ 1234/สอ./2531 ลงวันที่ 23 พฤษภาคม 2531.

  บริษัทฯได้รับการส่งเสริมการลงทุนในกิจการ ผลิตผลิตภัณฑ์จากพลาสติกประเภท 5.6
  การผลิตผลิตภัณฑ์พลาสติกหรือผลิตภัณฑ์เคลือบด้วยพลาสติก และฉบับแก้ไขเพิ่มเติม ณ ปัจจุบัน
  บัตรเลขที่ 4114/2548 (21-1234/สอ./2531) ลงวันที่ 21 มกราคม 2548
  โดยได้รับสิทธิและประโยชน์ ดังนี้

-   ให้ได้รับยกเว้นอากรขาเข้าและภาษีการค้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก
    โดยอนุณาตให้ขยายเวลานำเข้าแม่พิมพ์ออกไปตั้งแต่วันที่ 1 มกราคม 2548 จนถึงวันที่ 31
    ธันวาคม 2552

2.  บัตรส่งเสริมการลงทุนเลขที่ 1139/2535 ลงวันที่ 24 กันยายน พ.ศ. 2535

  บริษัทฯได้รับส่งเสริมการลงทุนในกิจการผลิตชิ้นส่วนพลาสติกสำหรับผลิตภัณฑ์อิเล็กทรอนิกส์ประเภท
  4.6 การผลิตหรือประกอบผลิตภัณฑ์อิเล็กทรอนิกส์ และประเภท 5.6
  การผลิตผลิตภัณฑ์อิเล็กทรอนิกส์ และฉบับแก้ไขเพิ่มเติม ณ ปัจจุบัน คือ บัตร 4914/2548
  (9-1139/2535) ลงวันที่ 6 มิถุนายน พ.ศ. 2548 โดยได้รับสิทธิประโยชน์ ดังนี้

-   ให้ได้รับยกเว้นอากรขาเข้าสำหรับวัตถุดิบและวัตถุจำเป็นที่ต้องนำเข้ามาจากต่างประเทศ
    เพื่อใช้ในการผลิตเพื่อการส่งออก ตั้งแต่วันที่ 13 มิถุนายน พ.ศ. 2548 จนถึงวันที่ 12
    มิถุนายน พ.ศ. 2550

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปตั้งแต่วันที่
    13 มิถุนายน พ.ศ. 2548 จนถึงวันที่ 12 มิถุนายน พ.ศ. 2550

3.  บัตรส่งเสริมการลงทุนเลขที่ 1055/2542 ลงวันที่ 10 กุมภาพันธ์ พ.ศ. 2542

  บริษัทฯได้รับส่งเสริมการลงทุนในกิจการผลิตชิ้นส่วนพลาสติกสำหรับอุปกรณ์ไฟฟ้าและอิเล็กทรอนิกส์ต่างๆ
  ได้แก่ โครงพลาสติกเครื่องรับโทรทัศน์ เครื่องเล่นวีดีโอเทป เป็นต้น ประเภท 6.12
  การผลิตผลิตภัณฑ์พลาสติกหรือเคลือบด้วยพลาสติก และฉบับแก้ไขเพิ่มเติม ณ ปัจจุบัน บัตรเลขที่
  4440/2547 (10-1055/2542) ลงวันที่ 25 กุมภาพันธ์ พ.ศ. 2547 โดยได้รับสิทธิประโยชน์
  ดังนี้

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก
    ตั้งแต่วันที่ 13 มิถุนายน พ.ศ. 2548 จนถึงวันที่ 12 มิถุนายน พ.ศ. 2550

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปตั้งแต่วันที่
    13 มิถุนายน พ.ศ. 2548 จนถึงวันที่ 12 มิถุนายน พ.ศ. 2550

4.  บัตรส่งเสริมการลงทุนเลขที่ 1519(4)/2548 ลงวันที่ 13 พฤษภาคม 2548 (
    จังหวัดนครราชสีมา)

  บริษัทฯได้รับการส่งเสริมการลงทุนในกิจการ ผลิตชิ้นส่วนพลาสติกสำหรับอุตสาหกรรมต่าง แม่พิมพ์
  (MOULD & DIE) และการซ่อมแซมแม่พิมพ์ ประเภท 4.2 กิจการผลิตเครื่องจักรและอุปกรณ์
  และ ประเภท 6.9 กิจการผลิตภัณฑ์พลาสติกหรือเคลือบด้วยพลาสติก โดยได้รับสิทธิประโยชน์
  ดังนี้

-   ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปี นับแต่วันที่เริ่มมีรายได้จากการประกอบการ

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเป็นเวลา
    5 ปี นับแต่วันนำเข้าครั้งแรก

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลา
    5 ปี นับแต่วันนำเข้าครั้งแรก

หมายเหตุ – อย่างไรก็ตาม ณ วันที่ 31 มีนาคม 2549 บริษัทฯ
ยังไม่สามารถใช้สิทธิประโยชน์ตามบัตรส่งเสริมการลงทุนในการยกเว้นภาษีเงินได้นิติบุคคลได้
เนื่องจากยังไม่สามารถปฏิบัติตามเงื่อนไขที่กำหนดไว้ในบัตรส่งเสริมการลงทุนดังกล่าว

1.  การตลาดและภาวะการแข่งขัน

    1.  นโยบายและลักษณะการตลาดของบริษัท

        1.  กลยุทธ์ทางการตลาดของบริษัท

  บริษัทฯมีกลยุทธ์ในการแข่งขันที่เน้นการสร้างความพอใจสูงสุดให้ลูกค้าแก่ลูกค้าในระยะยาว
  โดยการปรับปรุงคุณภาพการผลิตและการบริการอย่างต่อเนื่อง (Long-Term Customer
  satisfaction) โดยมีกลยุทธ์ทางการตลาด ดังต่อไปนี้

-   บริษัทฯจะเน้นการผลิต และการจัดจำหน่ายในสายผลิตภัณฑ์ที่บริษัทมีความเชี่ยวชาญ
    และสายผลิตภัณฑ์ที่มีศักยภาพในการเจริญเติบโต และมีอัตราการทำกำไรที่ดี

-   บริษัทฯจะเน้นการให้บริการแบบครบวงจรตามความต้องการของลูกค้า (One-Stop
    Services) อันได้แก่ การจัดซื้อวัตถุดิบตามความต้องการของลูกค้า
    การให้บริการฉีดขึ้นรูปพลาสติก การประกอบชิ้นส่วนพลาสติกเบื้องต้น พิมพ์ลวดลายและสีสัน
    พ่นสี ติดสติ๊กเกอร์ บรรจุหีบห่อ และจัดส่งสินค้าให้กับลูกค้า
    โดยมีการควบคุมคุณภาพสินค้าทั้งในระหว่างกระบวนการผลิต และก่อนจัดส่งสินค้าให้ลูกค้า

-   บริษัทฯใช้นโยบายการกำหนดราคาสินค้าแบบยืดหยุ่น
    ซึ่งราคาดังกล่าวต้องสามารถแข่งขันได้ในตลาดโดยคำนึงถึงปริมาณสินค้าที่ลูกค้าต้องการด้วย
    นโยบายด้านราคาของบริษัทค่อนข้างจะยืดหยุ่น นี้บริษัทใช้มาเป็นเวลานานกว่า 18 ปี
    ทำให้บริษัทมีความเข้าใจในโครงสร้างราคาที่เหมาะสมกับลูกค้าแต่ละรายเป็นอย่างดี

-   บริษัทฯได้จัดให้เจ้าหน้าที่ทางการตลาดและการขายของบริษัทดูแลและรับทราบข้อมูลของลูกค้าแต่ละรายที่เกี่ยวกับความต้องการใช้ผลิตภัณฑ์ชิ้นส่วนพลาสติก
    รวมทั้งให้ลูกค้าเข้าเยี่ยมชม และ ตรวจสอบคุณภาพสินค้าได้ตลอด
    เนื่องจากบริษัทมีความมุ่งมั่นที่จะได้ให้บริการที่ดีและเป็นที่พอใจสูงสุดแก่ลูกค้าแต่ละราย
    และเป็นการสร้างสัมพันธ์อันดีกับลูกค้าในระยะยาว

-   บริษัทฯมุ่งที่จะพัฒนาคุณภาพสินค้าอย่างต่อเนื่อง รวมทั้งพัฒนาประสิทธิภาพการผลิต
    และเทคโนโลยีการผลิตให้สอดคล้องกับความต้องการของลูกค้า
    เพื่อให้สามารถผลิตสินค้าที่มีคุณภาพตรงกับความต้องการของลูกค้า ในราคาที่แข่งขันได้ในตลาด

    1.  ลักษณะลูกค้ากลุ่มเป้าหมาย

  ลูกค้าส่วนใหญ่ของบริษัทฯเป็นผู้ผลิตสินค้าต้นแบบ OEM (Original Equipment
  Manufacturer)
  รายใหญ่จากประเทศญี่ปุ่นซึ่งย้ายฐานการผลิตออกนอกประเทศญี่ปุ่นไปยังภูมิภาคอื่นทั่วโลก
  โดยเฉพาะภูมิภาคเอเชียตะวันออกเฉียงใต้ และประเทศจีน เช่น World Electric, Sharp,
  JVC, Canon, Sony, Honda, Suzuki และ Isuzu
  ผู้ผลิตสินค้าต้นแบบเหล่านี้เป็นผู้ผลิตเครื่องใช้ไฟฟ้าและเครื่องใช้อิเล็กทรอนิกส์ประเภทออดิโอวิชชัวล์
  เครื่องใช้ในสำนักงาน เครื่องใช้ในบ้าน และผู้ผลิตยานยนต์ ประเภทรถยนต์นั่ง
  รถยนต์เพื่อการพาณิชย์ และรถจักรยานยนต์
  บริษัทฯจะผลิตผลิตภัณฑ์พลาสติกตามคำสั่งของลูกค้าประเภท OEM เหล่านี้
  ผลิตภัณฑ์ที่ลูกค้าสั่งซื้อทั้งหมดจะถูกนำไปประกอบเป็นสินค้าสำเร็จรูปเพื่อจำหน่ายในประเทศไทยและส่งออกทั่วโลก
  ลูกค้าส่วนใหญ่ของบริษัทนมีความสัมพันธ์ทางธุรกิจกับบริษัทมาเป็นเวลาต่อเนื่องไม่ต่ำกว่า 5 ปี
  จึงทำให้บริษัทฯทราบถึงความต้องการของลูกค้าแต่ละรายที่มีความต้องการที่แตกต่างกันออกไปเป็นอย่างดี

2.  การจัดจำหน่ายและช่องทางการจัดจำหน่าย

  สินค้าส่วนใหญ่ของบริษัทฯถูกจำหน่ายโดยตรงให้กับลูกค้า OEM ที่มีฐานการผลิตอยู่ในประเทศไทย
  ลูกค้า OEM
  ที่มีฐานการผลิตอยู่ในประเทศไทยเหล่านี้จะผลิตสินค้าทั้งเพื่อจำหน่ายภายในประเทศไทย
  และผลิตเพื่อส่งออกไปยังตลาดต่างประเทศต่อไป
  นอกจากนี้บริษัทฯยังได้ผลิตสินค้าเพื่อส่งออกโดยตรงไปยังลูกค้า OEM
  ที่มีฐานการผลิตอยู่ในประเทศมาเลเซีย สิงคโปร์ และญี่ปุ่น
  ตารางข้างล่างนี้จะแสดงถึงรายได้จากการขาย
  และกำไรจากการดำเนินงานของบริษัทสำหรับตลาดภายในประเทศ
  และตลาดต่างประเทศสำหรับปี 2547/2548 และ 2548/2549

หน่วย: ล้านบาท

  -------------------- -------------- ----------- ------- -------------- ----------- ---------
  รายได้                2547/2548                          2548/2549                  

                       ในประเทศ^(*)   ต่างประเทศ   รวม     ในประเทศ^(*)   ต่างประเทศ   รวม

  รายได้จากการขาย       1,349          340         1,690   1,322          403         1,725

  กำไรจากการดำเนินงาน   271            125         396     228            111         339
  -------------------- -------------- ----------- ------- -------------- ----------- ---------

  หมายเหตุ : ^(*)ผลิตเพื่อจำหน่ายให้กับ OEM
  ที่อยู่ในประเทศไทยซึ่งจะทำการผลิตสินค้าเพื่อจำหน่ายในประเทศไทยเอง และผลิตเพื่อ
  ส่งออกไปขายในต่างประเทศ

  ที่มา: งบการเงินของบริษัท ไทยมิตซูวา จำกัด (มหาชน) สำหรับปีสิ้นสุดวันที่ 31 มีนาคม
  2549และ 2548

ทั้งนี้ ทีมการตลาดของบริษัทมีกลยุทธ์หาลูกค้าใหม่ดังนี้คือ

1.  บริษัทแม่แนะนำ: บริษัทแม่จะแนะนำ OEM
    บางรายให้กับบริษัทซึ่งถือว่าเป็นการให้ความช่วยเหลือทางการตลาดตามปรกติตามสัญญา
    Technical Service Agreement
    โดยบริษัทจะดำเนินการติดต่อเพื่อเสนอขายสินค้าให้แก่ลูกค้าเหล่านั้นโดยตรง

2.  เข้าพบลูกค้าใหม่โดยตรง:
    วิธีนี้เป็นวิธีที่บริษัทฯได้ใช้สำหรับลูกค้าส่วนใหญ่ของบริษัทฯที่มีอยู่ในปัจจุบัน
    โดยบริษัทฯจะติดต่อกับลูกค้าด้วยตนเอง โดยไม่ผ่านบริษัทแม่ เพื่อแนะนำประวัติบริษัท
    (Profile) ให้ลูกค้าได้รู้จัก และเสนอขายสินค้าและบริการให้กับลูกค้า

3.  ลูกค้าเก่าและผู้จำหน่ายวัตถุดิบ(Supplier)แนะนำ:
    ทั้งลูกค้าและผู้จัดจำหน่ายวัตถุดิบที่มีความสัมพันธ์ในทางธุรกิจที่ดีกับบริษัทฯมาอย่างยาวนานได้แนะนำลูกค้ารายใหม่ให้กับบริษัทฯ

ภาวะอุตสาหกรรมและการแข่งขัน

1. โครงสร้างของอุตสาหกรรม

ผลิตภัณฑ์ชิ้นส่วนพลาสติกสามารถแบ่งออกได้เป็น 2 ประเภท คือ

  1. ชิ้นส่วนพลาสติกซึ่งมีคุณภาพและความคงทนที่ไม่สูงมากนัก ( Commodity Plastic)อัน
  ได้แก่ ชิ้นส่วนพลาสติกสำหรับใช้ผลิตภาชนะและบรรจุภัณฑ์

2. ชิ้นส่วนพลาสติกเพื่อการพาณิชย์ (Engineer/Commercial Plastic)

อุตสาหกรรมชิ้นส่วนพลาสติกประเภท Commodity Plastic
ปัจจุบันอยู่ในสภาวะที่เกินความต้องการของตลาด
การแข่งขันสินค้าในกลุ่มนี้จะเน้นการแข่งขันด้านราคาเป็นหลัก

ด้านอุตสาหกรรมผลิตชิ้นส่วนพลาสติกเพื่อการพาณิชย์ หรือ ชิ้นส่วนพลาสติกวิศวกรรม
เป็นอุตสาหกรรมส่งเสริมหรือสนับสนุน (Supporting Industry )
ที่สำคัญในการรองรับอุตสาหกรรมขนาดใหญ่ในการนำไปผลิตต่อเพื่อประกอบเป็นสินค้าสำเร็จรูป
และจัดจำหน่ายให้กับผู้บริโภคในขั้นสุดท้าย (End Users) ซึ่งธุรกิจของบริษัทฯ
จัดอยู่ในกลุ่มอุตสาหกรรมนี้ โดยชิ้นส่วนพลาสติกที่ทำการผลิตจะส่งต่อให้กับบริษัทผลิตสินค้าต้นแบบ
ที่ทำการผลิตสินค้าประเภทอุปกรณ์อิเล็กทรอนิคส์ เครื่องใช้ไฟฟ้า รถยนต์และอุปกรณ์ เป็นส่วนใหญ่

อัตราการเจริญเติบโตของอุตสาหกรรมผลิตชิ้นส่วนเพื่อการพาณิชย์
จะขึ้นอยู่กับอัตราการขยายตัวของอุตสาหกรรมหลักที่ต้องการชิ้นส่วนพลาสติกไปประกอบสินค้าสำเร็จรูป
โดยการแข่งขันในอุตสาหกรรมกลุ่มนี้ จะแข่งขันในเรื่องของคุณภาพของสินค้า และ
การตรงต่อเวลาก่อน
แต่อย่างไรก็ตามเนื่องจากปัจจุบันมีผู้ผลิตชิ้นส่วนพลาสติกเพื่อการพาณิชย์หลายรายที่ขยายฐานการผลิตไปที่ประเทศจีนซึ่งมีต้นทุนค่าแรงที่ต่ำกว่า
ดังนั้นการแข่งขันในเรื่องของราคาจึงมีความรุนแรงมากขึ้น

2. ภาวะอุตสาหกรรม

เนื่องจากธุรกิจของบริษัทฯเป็นการผลิตชิ้นส่วนพลาสติกเพื่อจำหน่ายให้แก่ OEM (Original
Equipment Manufacturer)
รายใหญ่ที่มีฐานการผลิตอยู่ในประเทศไทยซึ่งผลิตสินค้าอิเล็กทรอนิกส์
และเครื่องใช้ไฟฟ้าเพื่อการส่งออกเป็นหลัก ด้านการผลิตชิ้นส่วนยานยนต์และมอเตอร์ไซด์
มีทั้งเพื่อจำหน่ายในประเทศและส่งออก ดังนั้น
ภาวะอุตสาหกรรมส่งออกสินค้าอิเล็กทรอนิกส์และเครื่องใช้ไฟฟ้าของไทย
และภาวะอุตสาหกรรมยานยนต์ในประเทศจึงมีผลกระทบโดยตรงต่อธุรกิจผลิตชิ้นส่วนพลาสติกเพื่อการพาณิชย์และผลการดำเนินงานของบริษัทฯ

2.1 ภาวะอุตสาหกรรมอิเล็กทรอนิกส์

การส่งออกสินค้าอิเล็กทรอนิกส์ ในปี 2548 มีมูลค่ารวม 22,314.95 ล้านเหรียญสหรัฐ
ขยายตัวเพิ่มขึ้น 15.68% ซึ่งขยายตัวในอัตราที่สูงขึ้นเมื่อเทียบกับอัตราขยายตัวในปี 2547
ซึ่งขยายตัวเพิ่มขึ้น 8.99% การส่งออกสินค้าอิเล็กทรอนิกส์ในปี 2548 ขยายตัวค่อนข้างมาก
ตามภาวะอิเล็กทรอนิกส์ของโลกที่มีการขยายตัวค่อนข้างมาก
และเนื่องจากประเทศไทยเป็นฐานการผลิตและประกอบเพื่อการส่งออกให้กับบริษัทต่างชาติซึ่งส่วนใหญ่มีบริษัทแม่อยู่ในประเทศสหรัฐอเมริกา
และญี่ปุ่น ได้เข้ามาลงทุนทำการผลิตชิ้นส่วนอิเล็กทรอนิกส์ เช่น เซมิคอนดักเตอร์ แผงวงจรไฟฟ้า
และ Hard Disk Drive (HDD) และส่งออกไปประเทศต่างๆ ตามนโยบายของบริษัทแม่ มากขึ้น
ประกอบกับประเทศไทยได้มีการปรับปรุงสิทธิประโยชน์การลงทุนในอุตสาหกรรม HDD
ทำให้บริษัทชั้นนำต่างๆ ได้เพิ่มการลงทุนและขยายการผลิต HDD
ส่งผลให้ปัจจุบันไทยเป็นฐานการผลิต HDD ที่สำคัญของโลก อย่างไรก็ตามในปี 2548
สินค้าอิเล็กทรอนิกส์ที่มีการปรับตัวลดลงมาก ได้แก่ หลอดภาพเครื่องรับโทรทัศน์ (CRT)
ลดลงมากถึงร้อยละ 42 ซึ่งเป็นการชะลอการผลิตมาตั้งแต่ต้นปี โดยมีสาเหตุจากหลายปัจจัย เช่น
ไทยสูญเสียตลาดรัสเซียให้กับหลอดภาพจากจีน รวมถึงราคาของจอประเภท LCD/Plasma
ที่ลดลงอย่างต่อเนื่อง ทำให้ส่วนแบ่งตลาดของจอ CRT ลดลง
นอกจากนั้นหลอดภาพคอมพิวเตอร์ก็ลดลงถึงร้อยละ43.3
เพราะมีสินค้าจากจีนเข้าไปแย่งส่วนแบ่งตลาด

แนวโน้มการส่งออกในปี 2549

การส่งออกสินค้าอิเล็กทรอนิกส์ในปี 2549 โดยรวมคาดว่าจะเพิ่มขึ้น เนื่องจากความต้องการสินค้า
COMPUTER และ CONSUMER ELECTRONIC ของโลกที่ขยายตัวสูงมาก
นอกจากนี้ปัจจัยสนับสนุนจากภายในประเทศที่มีนโยบายชัดเจนในการผลักให้ไทยเป็นศูนย์กลางอุตสาหกรรมอิเล็กทรอนิกส์ในภูมิภาคเอเชีย
โดยปรับปรุงสิทธิประโยชน์ส่งเสริมการลงทุนเพื่อดึงดูดนักลงทุนจากต่างประเทศ
อย่างไรก็ตามมีปัจจัยเสี่ยงที่น่าจับตา เช่น ปัจจัยราคาน้ำมันที่ยังผันผวน และอยู่ในระดับสูง
เนื่องจากปัญหานิวเคลียร์ของประเทศอิหร่าน ซึ่งอาจรุนแรง จะส่งผลให้น้ำมันขึ้นไปแตะ 75-80
เหรียญสหรัฐต่อบาร์เรล ซึ่งจะส่งผลกระทบต่อการเติบโตของการบริโภคสินค้า
และอิเล็กทรอนิกส์โดยรวมของโลกให้ลดลงได้ ,
นอกจากนั้นยังมีปัจจัยเสี่ยงเรื่องอัตราดอกเบี้ยที่สูงขึ้น ปัจจัยต่างๆ
เหล่านี้อาจส่งผลกระทบการส่งออกสินค้าอิเล็กทรอนิกส์ไม่เป็นไปตามเป้าหมาย

เป้าหมายการส่งออก

ในปี 2549 จะมีมูลค่า 26,778 ล้านเหรียญสหรัฐฯ เพิ่มขึ้นร้อยละ 20.0 เมื่อเทียบกับปี 2548

ตลาดส่งออก

- ตลาดหลัก : สหรัฐอเมริกา ญี่ปุ่น สิงคโปร์ จีน ฮ่องกง และ เนเธอร์แลนด์

- ตลาดที่มีศักยภาพ : ออสเตรเลีย ,อิตาลี , เช็ก , เบลเยี่ยม และ ออสเตรีย

[TABLE]

ที่มา : กรมส่งเสริมการส่งออก สำนักบริการส่งออก

2.2 ภาวะอุตสาหกรรมเครื่องใช้ไฟฟ้า

การส่งออกเครื่องใช้ไฟฟ้า ในปี 2548 พบว่ายังคงทรงตัวจากปี 2547 มีมูลค่ารวม 13,675
ล้านเหรียญสหรัฐ ขยายตัวเพิ่มขึ้นเล็กน้อย 3.96%
ซึ่งขยายตัวในอัตราที่ชะลอตัวลงเมื่อเทียบกับอัตราขยายตัวในปี 2547ซึ่งขยายตัวเพิ่มขึ้น 35.25%
เนื่องจากปัญหาเศรษฐกิจในภูมิภาคสำคัญๆ ยังคงทรงตัว ประกอบกับสถานการณ์ที่สำคัญๆ
เช่นภัยธรรมชาติที่เกิดขึ้นในภูมิภาคต่างๆ การขึ้นราคาน้ำมัน
ทำให้ความต้องการตลาดไม่เพิ่มขึ้นเท่าที่คาดการณ์ไว้ กลุ่มสินค้าที่มีการส่งออกมากขึ้นเมื่อเทียบกับปี
2547 ได้แก่ กลุ่มอุปกรณ์ที่ให้ความร้อน และส่วนประกอบเครื่องทำความเย็น
โดยปรับตัวเพิ่มขึ้นร้อยละ 17 และ 8.4 ตามลำดับ กลุ่มสินค้าที่มีการปรับตัวลดลงได้แก่
กลุ่มเครื่องเล่นภาพ และเสียง กลุ่มเครื่องอุปกรณ์ไฟฟ้า โดยปรับตัวลดลงร้อยละ 8.4 และ 11
ตามลำดับ
นอกจากนี้พบว่าสินค้าเครื่องใช้ไฟฟ้าขนาดเล็กของไทยเริ่มได้รับผลกระทบจากการแข่งขันกับสินค้าราคาถูกจากประเทศจีน
เช่น พัดลม หม้อหุงข้าว และอุปกรณ์เครื่องรับโทรทัศน์ แต่ในส่วนของเครื่องใช้ไฟฟ้าขนาดใหญ่ เช่น
เครื่องปรับอากาศ ตู้เย็น และเครื่องซักผ้า พบว่ายังมีการส่งออกเพิ่มขึ้นได้

อย่างไรก็ดีจากเหตุผลด้านราคา ทำให้ในปี 2548 มีการนำเข้าสินค้าไฟฟ้าเพิ่มขึ้นร้อยละ 25 จากปี
2547 เกือบทุกกลุ่มสินค้า
นอกจากนี้พบว่าไทยมีการนำเข้าส่วนประกอบสำหรับเครื่องใช้ไฟฟ้าจากต่างประเทศมากขึ้น
เนื่องจากมีราคาถูกกว่า โดยชิ้นส่วนสำหรับเครื่องรับโทรทัศน์นำเข้าเพิ่มขึ้นร้อยละ 32.2
และชิ้นส่วนเครื่องปรับอากาศเพิ่มขึ้นร้อยละ 39.0 เป็นต้น

สินค้าไทยมีความได้เปรียบในด้านฝีมือแรงงาน
ทำให้สินค้าไทยเป็นที่ต้องการและได้รับความไว้วางใจของผู้บริโภคในตลาดต่างประเทศ
แต่อย่างไรก็ตามไทยมีคู่แข่งขันที่สำคัญได้แก่ จีน ซึ่งสินค้ามีราคาถูกกว่าร้อยละ 10-30 ,เกาหลีใต้
และไต้หวัน ได้เปรียบด้านเทคโนโลยีที่เหนือกว่า นอกจากนั้นยังมีมาเลเซียที่มีค่าขนส่งที่ถูกกว่า

แนวโน้มการส่งออกในปี 2549

ภาวะอุตสาหกรรมเครื่องใช้ไฟฟ้าในปี 2549
ยังไม่สามารถคาดการณ์ได้อย่างชัดเจนเนื่องจากมีทั้งปัจจัยบวกและปัจจัยลบ เช่น
การเติบโตทางเศรษฐกิจในภูมิภาคอาเซียนก็ยังไม่ฟื้นตัวเท่าที่ควร
การที่สินค้าจากประเทศจีนได้เข้าไปแย่งส่วนแบ่งการตลาดของสินค้าไทยในตลาดหลักๆ มากขึ้น
เนื่องจากมีราคาถูก
ตลาดเครื่องรับโทรทัศน์ในสหรัฐอเมริกาได้เปลี่ยนไปใช้ระบบสัญญาณดิจิตอลซึ่งหากผู้ผลิตในประเทศไทยไม่สามารถปรับแผนการผลิตได้ทันก็อาจสูญเสียตลาดในส่วนนี้ไปอย่างมาก
นอกจากนั้นยังมีปัจจัยเสี่ยงด้านความผันผวนของราคาน้ำมัน และอัตราดอกเบี้ยที่สูงขึ้น
ซึ่งจะส่งผลกระทบต่อการเติบโตของการบริโภคสินค้า
แต่อย่างไรก็ตามยังมีปัจจัยบวกต่อการส่งออกของไทย คือ
มีบริษัทข้ามชาติขนาดใหญ่บางรายได้มีการย้ายฐานการผลิตสินค้าที่สำคัญเข้ามาในประเทศไทยมากขึ้น
และนักลงทุนสิงคโปร์ เข้ามาลงทุนขยายการผลิตเพื่อส่งออกเพิ่มขึ้น โดยเฉพาะเครื่องปรับอากาศ
เครื่องซักผ้า ตู้เย็น เตาอบไมโครเวฟ และ เครื่องดูดฝุ่นมากขึ้น
เนื่องจากสินค้าดังกล่าวของไทยเป็นที่ต้องการและได้รับความไว้วางใจของผู้บริโภคในตลาดต่างประเทศ
จึงคาดว่าในปี 2549 การส่งออกเครื่องใช้ไฟฟ้าจะยังคงเติบโตต่อเนื่อง

เป้าหมายการส่งออก

ปี 2549 คาดว่จะมีมูลค่า 15,042 ล้านเหรียญสหรัฐเพิ่มขึ้นร้อยละ 10 เมื่อเทียบกับปี 2548

ตลาดส่งออก

- ตลาดหลัก : สหรัฐอเมริกา ญี่ปุ่น สิงคโปร์ มาเลเซีย และ ฮ่องกง

- ตลาดที่มีศักยภาพ : อินเดีย ปากีสถาน แอฟริกาใต้ อิสราเอล เม็กซิโก

ตลาดส่งออกเครื่องใช้ไฟฟ้า

[TABLE]

ที่มา : กรมส่งเสริมการส่งออก สำนักบริการส่งออก

2.3 ภาวะอุตสาหกรรมยานยนต์ในประเทศไทย

ปริมาณการผลิตและการจำหน่ายรถยนต์ของประเทศไทยในปี 2548 มีจำนวน 1,125,316 คัน และ
703,437 คัน ตามลำดับ เพิ่มขึ้นจากปี 2547 ร้อยละ 21.25 และ 12.36 ตามลำดับ
ซึ่งเป็นการผลิตรถยนต์ปิกอัพ 1 ตัน เพิ่มขึ้นร้อยละ 37.62 แต่รถยนต์นั่ง
และรถยนต์เพื่อการพาณิชย์อื่นๆ ลดลงร้อยละ 8.80 และ 3.58 ตามลำดับ
ในส่วนการจำหน่ายรถยนต์ปิกอัพ 1 ตัน เพิ่มขึ้นร้อยละ 27.31 แต่รถยนต์นั่ง
และรถยนต์เพื่อการพาณิชย์อื่นๆ ลดลงร้อยละ 9.96 และ 5.23 ตามลำดับ

จากการขยายตัวทั้งการผลิตและการจำหน่ายของอุตสาหกรรมรถยนต์เมื่อเปรียบเทียบกับปีที่ผ่านมา
ปัจจัยบวกส่วนหนึ่งมาจากการที่ผู้ประกอบการสามารถผลิตและนำเสนอสินค้าที่ตอบสนองความต้องการของผู้บริโภคได้เป็นอย่างดี
แม้ว่าสถานการณ์ราคาน้ำมันเชื้อเพลิง ทั้งเบนซิน และดีเซล จะยังคงมีการปรับตัวสูงขึ้น
ก็ไม่ส่งผลกระทบต่อการตัดสินใจซื้อรถยนต์ในภาพรวมมากนัก
แต่ส่งผลต่อการตัดสินใจเลือกซื้อรถยนต์ในแต่ละประเภทมากกว่า
ซึ่งเห็นได้จากปริมาณการผลิตและการจำหน่ายรถยนต์นั่งในปีนี้ลดลงจากปีที่ผ่านมา
เพราะได้รับผลกระทบจากราคาน้ำมันเบนซินที่ปรับตัวสูงขึ้น ประกอบกับ
ไม่ค่อยมีการนำรถยนต์นั่งรุ่นใหม่ออกสู่ตลาด แต่สำหรับรถยนต์ปิกอัพ 1 ตัน
มีปริมาณการผลิตและการจำหน่าย ขยายตัวในอัตราที่มากขึ้นกว่าปีก่อน
เนื่องจากเป็นที่นิยมของผู้บริโภค และเป็นรถยนต์ที่มีความสำคัญในเชิงพาณิชย์
สำหรับโครงสร้างตลาดของรถยนต์ในประเทศปี 2548 รถยนต์ปิกอัพ 1 ตัน
ยังคงมีส่วนแบ่งทางการตลาดมากที่สุดคือ ร้อยละ 66.77 รองลงมาเป็นรถยนต์นั่ง ร้อยละ 26.75
และรถยนต์เพื่อการพาณิชย์อื่นๆ ร้อยละ 6.48 และหากเปรียบเทียบกับปีที่ผ่านมา รถยนต์ปิกอัพ 1
ตันมีส่วนแบ่งทางการตลาดเพิ่มขึ้น แต่รถยนต์นั่งและรถเพื่อการพาณิชย์อื่นๆ
มีส่วนแบ่งทางการตลาดลดลง

ในด้านการส่งออกรถยนต์ของไทยในปี 2548 มีปริมาณการส่งออกรถยนต์ (CBU) จำนวน 440,715
คัน เพิ่มขึ้นจากปี 2547 ร้อยละ 32.72 คิดเป็นมูลค่าการส่งออก 203,025.09 ล้านบาท
เพิ่มขึ้นร้อยละ 36.05 การผลิตและการส่งออกรถยนต์ยังคงมีการขยายตัวอย่างต่อเนื่อง
เป็นผลมาจากการส่งออกรถยนต์ปิกอัพ 1 ตัน จากฐานการผลิตในประเทศไทยเป็นสำคัญ และในปี
2549 นี้ นิสสันจะย้ายฐานการผลิตรถยนต์ปิกอัพ 1 ตัน เข้ามาอย่างเต็มรูปแบบ
ซึ่งจะทำให้มีการผลิตและส่งออกเพิ่มขึ้นอีกในช่วงปลายปีนี้

อุตสาหกรรมรถจักรยานยนต์ ในปี 2548 มีการขยายตัวเล็กน้อยเมื่อเปรียบเทียบกับปีที่ผ่านมา
แม้ว่าในช่วงต้นปีประเทศไทยประสบปัญหาภัยแล้ง ภาวะราคาพืชผลทางการเกษตรตกต่ำ
ซึ่งกระทบต่ออำนาจซื้อของผู้บริโภคบางส่วน นอกจากนี้
ยังได้รับผลกระทบจากช่วงฤดูฝนที่ประสบภาวะน้ำท่วมในหลายพื้นที่ของประเทศ ประกอบกับ
สภาวะราคาน้ำมันยังคงสูง ซึ่งส่งผลกระทบต่อเศรษฐกิจโดยรวม อย่างไรก็ดี
สำหรับการส่งออกรถจักรยานยนต์ มีการขยายตัวเพิ่มขึ้น
โดยเฉพาะตลาดส่งออกในอาเซียนมีการขยายตัวสูงมาก

ด้านการส่งออกชิ้นส่วนยานยนต์ ในปี 2548 การส่งออกส่วนประกอบและอุปกรณ์รถยนต์(OEM)
มีมูลค่า76,790.69 ล้านบาท และชิ้นส่วนอะไหล่รถยนต์ มีมูลค่า 4,100.47 ล้านบาท เพิ่มขึ้นจากปี
2547 ร้อยละ 75.03 และ 40.94 ตามลำดับ การส่งออกส่วนประกอบและอุปกรณ์รถยนต์(OEM)
และชิ้นส่วนอะไหล่รถยนต์ ในปี 2548 ขยายตัวมากขึ้นกว่าปีที่ผ่านมา
เพราะผู้ประกอบการได้ขยายการลงทุนและมีการผลิตเพื่อการส่งออกตามการขยายตัวของการส่งออกรถยนต์

(ที่มา : สำนักงานเศรษฐกิจอุตสาหกรรม)

แนวโน้มของอุตสาหกรรมยานยนต์ ปี 2549

ในปี 2549 อุตสาหกรรมรถยนต์ไทยจะมีการขยายตัวอย่างต่อเนื่อง ทั้งด้านการผลิต การจำหน่าย
และการส่งออก เนื่องจากเศรษฐกิจของประเทศที่คาดว่าจะยังคงขยายตัวอย่างมีเสถียรภาพ
แม้ว่าสถานการณ์ราคาน้ำมันสูง และอัตราดอกเบี้ยที่มีแนวโน้มสูงขึ้น จะยังคงเป็นปัจจัยด้านลบที่สำคัญ
แต่เนื่องจากยานยนต์เป็นปัจจัยที่สำคัญในการดำเนินชีวิตประจำวัน
และผู้ผลิตสามารถเข้าถึงความต้องการของผู้บริโภค
โดยนำเสนอผลิตภัณฑ์รุ่นใหม่ที่เน้นการประหยัดน้ำมัน โดยในส่วนของอุตสาหกรรมรถยนต์ปิกอัพ 1 ตัน
ยังอยู่ในช่วงของการย้ายฐานการผลิตจากญี่ปุ่นมายังไทย ทำให้มีการผลิตและส่งออกรถยนต์เพิ่มขึ้น
สำหรับตลาดรถยนต์ในประเทศยังคงมีการแข่งขันสูง โดยเฉพาะรถยนต์ปิกอัพ 1 ตัน
ซึ่งมีทั้งการปรับเปลี่ยนเครื่องยนต์ใหม่ และการเปลี่ยน Model ใหม่
ที่เป็นไปตามแนวโน้มของตลาดมากขึ้น ในส่วนของรถยนต์นั่งจะมีการขยายตัว
เพราะจะมีรถรุ่นใหม่มาสู่ตลาดมากขึ้น โดยเฉพาะรถยนต์นั่งรุ่นที่มีเครื่องยนต์ขนาดน้อยกว่า 2.0
ลิตร ยังคงเป็นที่นิยมของผู้บริโภค เนื่องจากมีปัจจัยสนับสนุนด้านราคาและการประหยัดพลังงาน
จึงเป็นไปได้ว่าในปี 2549 นี้ จะมีการผลิตรถยนต์ 1.28 ล้านคัน มีการจำหน่ายในประเทศ 0.77
ล้านคัน และส่งออก 0.54 ล้านคัน เพิ่มขึ้นจากปี 2548 ร้อยละ 13.75 , 9.46 และ 22.53
ตามลำดับ ทั้งนี้จะเป็นการผลิตเพื่อส่งออกร้อยละ 42.19

ประมาณการภาวะอุตสาหกรรมรถจักรยานยนต์ไทยในปี 2549 จะมีการขยายตัวเล็กน้อย เนื่องจาก
ปัจจุบันการครอบครองรถจักรยานยนต์ในประเทศมีอัตราสูง
ซึ่งจากการประมาณโดยใช้ข้อมูลการจดทะเบียนรถจักรยานยนต์ของกรมการขนส่งทางบกมาประกอบการพิจารณา
ปรากฏว่า ประเทศไทยมีอัตราการครอบครองรถจักรยานยนต์ประมาณ 1 คันต่อ 4 คน
ใกล้เคียงกับประเทศที่มีอัตราการครอบครองสูงสุด คือ ไต้หวัน (รถจักรยานยนต์ 1 คันต่อ 2 คน)
ดังนั้น การขยายตัวของตลาดในประเทศจะไม่มาก

ด้านการส่งออกชิ้นส่วนยานยนต์ในปี 2549 คาดว่าจะมีการส่งออกชิ้นส่วนยานยนต์เพิ่มขึ้น
เนื่องจากผู้ประกอบการหลายราย
ได้มีแผนที่จะส่งออกส่วนประกอบและอุปกรณ์รถยนต์จากไทยไปยังฐานการผลิตในต่างประเทศ(ที่มา :
สำนักงานเศรษฐกิจอุตสาหกรรม)

  ------------------------------ ----------- ----------- ----------- ------------ ------- ---- -------- ------
  ตารางการผลิตยานยนต์ (หน่วย : คัน)                                                                         

  ประเภทยานยนต์                   2546        2547        2548        อัตราขยายตัว                         
                                                                     (ร้อยละ)                            

                                                                     2546         2547         2548     

  รถยนต์                          750,512     928,081     1,125,316   28.30        23.66        21.25    

  รถยนต์นั่ง                        260,649     304,349     227,555     37.27        16.77        -8.80    

  รถยนต์ปิกอัพ 1 ตัน                 468,938     597,914     822,867     22.66        27.5         37.62    

  รถยนต์เพื่อการพาณิชย์อื่นๆ            20,925      25,818      24,894      63.81        16.03        -3.58    

  รถจักรยานยนต์                    2,424,676   3,028,070   2,358,511   22.64        24.89        -22.11   

  (ที่มา : สมาคมอุตสาหกรรมยานยนต์ไทย                                                                        
  และสำนักงานเศรษฐกิจอุตสาหกรรม)                                                                           

                                                                                                        

  ตารางการจำหน่ายยานยนต์ในประเทศ                                                                          
  (หน่วย : คัน)                                                                                           

  ประเภทยานยนต์                   2546        2547        2548        อัตราขยายตัว                         
                                                                     (ร้อยละ)                            

                                                                     2546         2547         2548     

  รถยนต์                          533,176     626,039     703,437     30.25        17.42        12.36    

  รถยนต์นั่ง                        179,005     209,103     188,211     41.67        16.81        -9.96    

  รถยนต์ปิกอัพ 1 ตัน                 309,114     368,911     469,657     28.12        19.34        27.31    

  รถยนต์เพื่อการพาณิชย์อื่นๆ            45,057      48,025      45,569      7.94         6.58         -5.23    

  รถจักรยานยนต์                    1,755,297   2,033,766   2,108,078   32.21        15.86        3.65     

  (ที่มา : สมาคมอุตสาหกรรมยานยนต์ไทย                                                                        
  และสำนักงานเศรษฐกิจอุตสาหกรรม)                                                                           
  ------------------------------ ----------- ----------- ----------- ------------ ------- ---- -------- ------

ตารางการส่งออกยานยนต์

  ------------------------------ --------- ---------- ------------ ------------ -------- --------
  ประเภทยานยนต์                   2546      2547       2548         อัตราขยายตัว            
                                                                   (ร้อยละ)               

                                                                   2546         2547     2548

  รถยนต์ (CBU) (คัน)               235,022   332,053    440,715      29.51        41.28    32.72

  มูลค่า (ล้านบาท)                                                                          

  รถยนต์                          102,208   149,233    203,025.09   23.93        46       36.05

  ส่วนประกอบและอุปกรณ์รถยนต์ (OEM)   27,720    43,873     76,790.69    62.33        58.27    75.03

  เครื่องยนต์                       5,291     4,316      7,903.79     (13.08)      -18.42   83.12

  ชิ้นส่วนอะไหล่รถยนต์                2,182     2,909      4,100.47     21.46        33.34    40.94

  รถจักรยานยนต์ (CBU&CKD) (คัน)     604,995   846,619    1,337,586    3.36         39.94    60.91

  มูลค่า (ล้านบาท)                                                                          

  รถจักรยานยนต์                    8,733     15,431     22,768.99    4.98         76.7     62.56

  ส่วนประกอบและอุปกรณ์รถจักรยานยนต์   6,634     14,884     11,428.22    55.38        124.34   -14.42
  (OEM)                                                                                  

  ชิ้นส่วนอะไหล่รถจักรยานยนต์          2,221     2,511      729.56       55.84        13.03    -65.25
  ------------------------------ --------- ---------- ------------ ------------ -------- --------

(ที่มา : สมาคมอุตสาหกรรมยานยนต์ไทย และสำนักงานเศรษฐกิจอุตสาหกรรม)

2.4 ภาวะอุตสาหกรรมผลิตแม่พิมพ์สำหรับชิ้นส่วนพลาสติก

อุตสาหกรรมแม่พิมพ์ เปรียบเสมือนตัวกลางระหว่างอุตสาหกรรมสนับสนุน
กับอุตสาหกรรมต่อเนื่องอย่างอุตสาหกรรมยานยนต์ อุตสาหกรรมอิเล็กทรอนิกส์
อุตสาหกรรมของเล่นเด็ก อุตสาหกรรมอาหาร เป็นต้น ในแต่ละปี
ประเทศไทยนำเข้าแม่พิมพ์มีมูลค่าสูงถึง 20,000 ล้านบาท และมีอัตราการนำเข้าเพิ่มไม่ต่ำกว่าปีละ
10%
แต่ปัจจุบันอุตสาหกรรมการผลิตแม่พิมพ์ยังไม่สามารถสนับสนุนความต้องการของอุตสาหกรรมผลิตภัณฑ์พลาสติกได้เพียงพอทั้งในเชิงคุณภาพและการบริการให้ทันเวลา
การผลิตแม่พิมพ์ใช้เวลานาน
อุตสาหกรรมแม่พิมพ์ในประเทศไทยสามารถสนองความต้องการแม่พิมพ์สำหรับอุตสาหกรรมยานยนต์และเครื่องใช้ไฟฟ้าที่ทันสมัยได้ไม่เกิน
80 % ที่เหลือยังต้องนำเข้าจากต่างประเทศ หรือบริษัทแม่ในต่างประเทศ

จะเห็นได้ว่าปัจจุบันอุตสาหกรรมแม่พิมพ์
มีบทบาทสำคัญในการเป็นอุตสาหกรรมสนับสนุนที่ผลิตเพื่อป้อนอุตสาหกรรมขนาดใหญ่
โดยสามารถกระตุ้นให้ภาคอุตสาหกรรมขยายตัวเพิ่มขึ้นได้
แต่ตลาดของผลิตภัณฑ์แม่พิมพ์ไทยยังไม่เป็นที่รู้จักอย่าง แพร่หลายทั้งภายในประเทศและต่างประเทศ
เนื่องจากยังขาดการประชาสัมพันธ์, การส่งเสริมการตลาด,
ขาดบุคคลากรที่มีความชำนาญเฉพาะด้าน
อย่างไรก็ดีปัจจุบันรัฐบาลให้การสนับสนุนและส่งเสริมการลงทุนในธุรกิจแม่พิมพ์คุณภาพสูง
รวมทั้งสนับสนุนโครงการพัฒนาบุคคลากรในธุรกิจผลิตแม่พิมพ์คุณภาพสูงอย่างต่อเนื่องเพื่อลดการนำเข้าแม่พิมพ์

แนวโน้มของอุตสาหกรรมแม่พิมพ์ ในปี 2549 เป็นอุตสาหกรรมที่มีแนวโน้มดี
เนื่องจากความต้องการใช้แม่พิมพ์ฉีดขึ้นรูปพลาสติกยังสูงกว่าปริมาณที่ผลิตได้ในประทศ
ซึ่งประเทศไทยยังคงต้องพึ่งพิงการนำเข้าจากต่างประเทศเป็นหลัก
และจากการที่รัฐบาลส่งเสริมการลงทุนในธุรกิจแม่พิมพ์ ทั้งการให้สิทธิประโยชน์การลงทุน
และให้การสนับสนุนในการพัฒนาบุคคลากรในอุตสาหกรรมดังกล่าว
จะทำให้ความสามารถในการแข่งขัน และฝีมือแรงงานไทยสูงขึ้น ดังนั้น
อุตสาหกรรมการผลิตแม่พิมพ์ของไทยน่าจะเป็นที่ยอมรับมากขึ้น

3.  ภาวะการแข่งขันในตลาดผลิตภัณฑ์ชิ้นส่วนพลาสติก

สำหรับภาวะการแข่งขันภายในอุตสาหกรรมที่บริษัทฯประสบอยู่ในปัจจุบัน
สามารถแบ่งได้เป็นการแข่งขันจากผู้ประกอบการผลิตชิ้นส่วนพลาสติกภายในประเทศ
และการแข่งขันจากผู้ประกอบการจากต่างประเทศ

3.1 การแข่งขันจากผู้ประกอบการในประเทศ

-   เนื่องจากปัจจุบันอุตสาหกรรมเครื่องใช้ไฟฟ้าและอิเล็กทรอนิกส์ และอุตสาหกรรมรถยนต์
    ได้รับการสนับสนุนส่งเสริมจากภาครัฐ
    ส่งผลให้อุตสาหกรรมผลิตชิ้นส่วนพลาสติกซึ่งเป็นอุตสาหกรรมส่งเสริมหรือ
    สนับสนุน0มีแนวโน้มขยายตัวต่อเนื่องตามอุตสาหกรรมหลัก 0
    โดยภาวะการแข่งขันในอุตสาหกรรมผลิตชิ้นส่วนพลาสติกวิศวกรรมกับผู้ประกอบการในประเทศ
    จะเป็นการแข่งขันกับผู้ประกอบการชาวญี่ปุ่น ไต้หวัน และ เกาหลี
    ซึ่งเข้ามาผลิตชิ้นส่วนพลาสติกด้านวิศวกรรมเพื่อป้อนให้กับลูกค้าของตนเองในประเทศไทย
    ซึ่งผู้ประกอบการชาวญี่ปุ่น ไต้หวัน และ เกาหลี
    เหล่านี้ส่วนใหญ่จะเน้นการทำธุรกิจไปที่ภาคธุรกิจใดธุรกิจหนึ่ง
    เพื่อแข่งขันเฉพาะในตลาดที่ตนเองถนัด
    และเคยเป็นคู่ค้ากันมาก่อนย้ายฐานการผลิตมาที่ประเทศไทย แต่อย่างไรก็ดี
    ปัจจุบันผู้ประกอบการผลิตชิ้นส่วนพลาสติกรายใหญ่ที่บริหารงานโดยคนไทยในประเทศไทยที่มีเงินทุน
    และ ศักยภาพ เริ่มมีทักษะความชำนาญในการผลิตชิ้นส่วนพลาสติกสูงมากขึ้น
    ทำให้สามารถผลิตชิ้นส่วนพลาสติกที่มีคุณภาพสูงเป็นที่ยอมรับของลูกค้ามากขึ้น
    โดยเฉพาะชิ้นส่วนรถยนต์ จากเหตุผลข้างต้น
    จึงทำให้ภาวะการแข่งขันเริ่มมีความรุนแรงมากขึ้น
    โดยนอกจากที่จะแข่งขันกันในเรื่องคุณภาพสินค้าและการส่งมอบแล้ว
    การแข่งขันด้านราคาก็มีความสำคัญมากขึ้น

3.2 การแข่งขันจากผู้ประกอบการจากต่างประเทศ

ในส่วนของการแข่งขันจากต่างประเทศนั้น
สามารถแบ่งได้เป็นการแข่งขันทางตรงจากผู้ผลิตและประกอบชิ้นส่วนพลาสติกสำหรับเครื่องใช้ไฟฟ้าและอิเล็กทรอนิกส์ซึ่งมีฐานการผลิตอยู่ในประเทศจีน
และการแข่งขันทางอ้อมจากผู้ผลิตเครื่องใช้ไฟฟ้าและอิเล็กทรอนิกส์ในประเทศจีน

สำหรับในตลาดชิ้นส่วนพลาสติกนั้น คู่แข่งจากต่างประเทศของบริษัทฯ คือ
ผู้ประกอบการผลิตชิ้นส่วนพลาสติกสัญชาติญี่ปุ่นและไต้หวันที่ย้ายฐานการผลิตไปยังประเทศจีนซึ่งมีข้อได้เปรียบในเรื่องต้นทุนแรงงานที่ต่ำกว่าในประเทศไทยอยู่บ้าง
อย่างไรก็ตาม ข้อจำกัดในเรื่องของการขนส่งสินค้า เช่น
การจัดส่งสินค้าให้ทันตามกำหนดและต้นทุนการขนส่งทำให้ที่ผ่านมาผู้ประกอบการเหล่านั้นเน้นการผลิตชิ้นส่วนพลาสติกเพื่อตอบสนองความต้องการของ
OEM ซึ่งมีฐานการผลิตอยู่ในประเทศจีนเป็นหลักมากกว่าที่จะผลิตเพื่อส่งออกขายในต่างประเทศ

ด้านการแข่งขันทางอ้อมจากผู้ผลิตเครื่องใช้ไฟฟ้าและอิเล็กทรอนิกส์ในประเทศจีน
ซึ่งผลิตเครื่องใช้ไฟฟ้าราคาถูกออกจำหน่ายในต่างประเทศ ส่งผลกระทบต่อบริษัทฯ
ค่อนข้างมากเนื่องจากเครื่องใช้ไฟฟ้าของจีนที่มีราคาถูก
กดดันให้ผู้ผลิตสินค้าสินค้าสำเร็จรูปโดยทั่วไปต้องลดราคาสินค้าลงเพื่อแข่งขันกับประเทศจีน
ซึ่งผู้ผลิตสินค้าสำเร็จรูปเหล่านี้จะกดราคาชิ้นส่วนพลาสติกให้ต่ำลง
เพื่อตนจะได้ขายสินค้าในราคาที่ถูกลง ซึ่งส่งผลกระทบโดยอ้อมให้บริษัทฯ
ต้องขายสินค้าในราคาที่ต่ำลง ดังนั้น
ผู้ประกอบในอุตสาหกรรมผลิตชิ้นส่วนพลาสติกต้องแข่งขันกันในเรื่องของการควบคุมต้นทุนให้ได้
เพื่อรักษาระดับกำไรไม่ให้ลดลง

4. ภาวะการแข่งขันในตลาดแม่พิมพ์สำหรับชิ้นส่วนพลาสติก

จากการเติบโตของอุตสาหกรรมรถยนต์ อุตสาหกรรมเครื่องใช้ไฟฟ้า และอิเล็กทรอนิคส์
ที่มีอัตราการขยายตัวอย่างต่อเนื่อง
ทำให้ปัจจุบันประเทศไทยยังนำเข้าแม่พิมพ์คุณภาพสูงจากต่างประเทศ เป็นหลัก
เนื่องจากยังขาดบุคคลากรที่มีผีมือ ประสบการณ์ และความชำนาญ
อย่างเพียงพอในการผลิตแม่พิมพ์คุณภาพสูง ทั้งที่มีความต้องการใช้แม่พิมพ์คุณภาพสูงจำนวนมาก
ซึ่งภาครัฐได้เห็นปัญหาดังกล่าว
โดยให้การสนับสนุนโครงการพัฒนาบุคคลากรในภาคอุตสาหกรรมแม่พิมพ์คุณภาพสูง
รวมถึงปรับปรุงสิทธิประโยชน์ในการส่งเสริมการลงทุนในอุตสาหกรรมแม่พิมพ์
เพื่อผลักดันผู้ประกอบการรายใหม่ในอุตสาหกรรมแม่พิมพ์ให้มีจำนวน
และมีทักษะความสามารถในการผลิตสูงขึ้น โดยตั้งเป้าว่าจะลดการนำเข้าที่เพิ่มขึ้น 10% ต่อปี
ให้เหลือ 5% ต่อปี

จากสภาพการณ์ข้างต้น ทำให้ปัจจุบันภาวะการแข่งขันในตลาดแม่พิมพ์คุณภาพสูงจึงไม่สูง
ธุรกิจมีแนวโน้มดี
เนื่องจากความต้องการใช้แม่พิมพ์ฉีดขึ้นรูปพลาสติกยังสูงกว่าปริมาณที่ผลิตได้ในประเทศ
จึงเป็นโอกาสให้ผู้ประกอบการรายใหม่เข้ามาในตลาดได้มากขึ้น

ในส่วนของบริษัทฯนั้น
ธุรกิจการให้บริการซ่อมแซมและปรับปรุงแม่พิมพ์ไม่ถือเป็นธุรกิจหลักของบริษัทฯเนื่องจากบริษัทฯถือว่าการให้บริการประเภทดังกล่าวเป็นการให้บริการเพื่อสร้างมูลค่าเพิ่มในการให้บริการแก่ลูกค้าของบริษัทฯ
บริษัทฯจึงมิได้มีการแข่งขันโดยตรงกับบริษัทผู้ผลิตแม่พิมพ์สำหรับชิ้นส่วนพลาสติกอื่น ๆ
แต่อย่างไรก็ตามบริษัทฯ
เห็นโอกาสในอุตสาหกรรมการผลิตแม่พิมพ์คุณภาพสูงว่ายังมีโอกาสเติบโตได้อีกมากในอนาคต
แต่เนื่องจากเทคนิคการผลิตและความชำนาญของบุคคลากรของบริษัทฯ ยังต่ำกว่าผู้ผลิตแม่พิมพ์ในญี่ปุ่น
ไต้หวัน ดังนั้นบริษัทฯจึงร่วมทุนกับบริษัท สมาร์ทเมเซอร์ จำกัด (ซึ่งถือหุ้นโดยนักธุรกิจชาวไต้หวัน
ซึ่งมีความชำนาญในการผลิตแม่พิมพ์คุณภาพสูง และเป็น supplier ของบริษัท) จัดตั้งบริษัท สมาร์ท
โมลด์ จำกัด เพื่อทำธุรกิจแม่พิมพ์ฉีดพลาสติกโดยเฉพาะ
เพื่อเพิ่มจุดแข็งในเรื่องความชำนาญของบุคคลากร และเทคนิคการผลิต

1.  การจัดหาผลิตภัณฑ์และบริการ

    1.  รายละเอียดโรงงานและที่ตั้ง

  ปัจจุบันบริษัทมีโรงงานทั้งสิ้น 8 โรงงาน แบ่งเป็น โรงงานที่ 1-7 และสำนักงานใหญ่ ตั้งอยู่ที่
  31 หมู่ 2 ถนนปทุมธานี-ลาดหลุมแก้ว อำเภอเมือง จังหวัดปทุมธานี ซึ่งมีพื้นที่รวมกันทั้งสิ้น
  13,994 ตารางเมตร และโรงงานที่ 8 เนื้อที่ 5,850 ตารางเมตร ตั้งอยู่ที่ 59 หมู่ 6
  ตำบลท่าอ่าง อำเภอโชคชัย จังหวัดนครราชสีมา
  สำหรับการให้บริการผลิตและประกอบชิ้นส่วนพลาสติกสำหรับผลิตภัณฑ์ประเภทออดิโอวิชชัวล์
  เครื่องใช้สำนักงาน และยานยนต์
  โดยที่แต่ละโรงงานจะมีกรรมวิธีและขั้นตอนการผลิตสำหรับแต่ละผลิตภัณฑ์ที่แตกต่างกันและแยกออกจากกัน
  ดูแลโดยผู้จัดการแผนกต่างๆ เช่น แผนกฉีดขึ้นรูปพลาสติก แผนกควบคุมการผลิต แผนกวิศวกรรม
  และ แผนกประกอบและควบคุมสี เป็นต้น
  รายละเอียดของแต่ละโรงงานได้แสดงไว้ดังตารางข้างล่างนี้

+-------+---------+--------------+------------------------------------+
| อาคาร | พื้นที่     | ขั้นตอนการผลิต  | เครื่องจักร / สายการผลิต               |
|       |         |              |                                    |
|       | (ตาร    |              |                                    |
|       | างเมตร) |              |                                    |
+-------+---------+--------------+------------------------------------+
| โร    | 3,000   | -   การ      | -   เครื่องฉีดขึ้นรูปพลาสติกขนาด 35 – 850 |
| งงานที่ |         | ฉีดขึ้นรูปพลาสติก |     ตัน จำนวน 44 เครื่อง              |
| 1     |         |              |                                    |
|       |         | -   การพ่นสี   | -   สายการพ่นสี 2 สาย                |
|       |         |     การพิมพ์สี  |                                    |
|       |         |              | -   สายการพิมพ์สีและการประกอบเบื้องต้น 2 |
|       |         | -   การ      |     สาย                            |
|       |         | ประกอบเบื้องต้น |                                    |
+-------+---------+--------------+------------------------------------+
| โร    | 1,350   | -   การพ่นสี   | -   สายการพ่นสี 4 สาย                |
| งงานที่ |         |     การพิมพ์สี  |                                    |
| 2     |         |              | -   สายการพิมพ์สีและประกอบเบื้องต้น 1    |
|       |         | -   การ      |     สาย                            |
|       |         | ประกอบเบื้องต้น |                                    |
+-------+---------+--------------+------------------------------------+
| โร    | 1,350   | -   การ      | -   เครื่องฉีดขึ้นรูปพลาสติกขนาด 50 – 160 |
| งงานที่ |         | ฉีดขึ้นรูปพลาสติก |     ตัน จำนวน 31 เครื่อง              |
| 3     |         |              |                                    |
|       |         | -   กา       | -   เครื่องจักรผลิตและปรับปรุงแม่พิมพ์      |
|       |         | รปรับปรุงแม่พิมพ์ |                                    |
+-------+---------+--------------+------------------------------------+
| โร    | 1,250   | -   การพ่นสี   | -   ห้องพ่นสีและห้องอบสีแห้งช้า 2 สาย     |
| งงานที่ |         |              |                                    |
| 4     |         | -   การ      | -   ห้องพ่นสีแห้งเร็ว 1 สาย             |
|       |         | ประกอบเบื้องต้น |                                    |
+-------+---------+--------------+------------------------------------+
| โร    | 1,500   | -   การ      | -   เครื่องฉีดขึ้นรูปพลาสติกขนาด 200 –    |
| งงานที่ |         | ฉีดขึ้นรูปพลาสติก |     350 ตัน จำนวน 14 เครื่อง          |
| 5     |         |              |                                    |
|       |         | -   การพ่นสี   | -   สายการพ่นสี 3 สาย                |
|       |         |     การพิมพ์สี  |                                    |
|       |         |              | -   สายการพิมพ์สีและประกอบเบื้องต้น 3    |
|       |         | -   การ      |     สาย                            |
|       |         | ประกอบเบื้องต้น |                                    |
+-------+---------+--------------+------------------------------------+
| โร    | 3,584   | -   การ      | -   เครื่องฉีดขึ้นรูปพลาสติกขนาด          |
| งงานที่ |         | ฉีดขึ้นรูปพลาสติก |     1,300-1,600 ตัน จำนวน 2 เครื่อง   |
| 6     |         |              |                                    |
|       |         | -   การพ่นสี   | -   เครื่องฉีดขึ้นรูปพลาสติกขนาด 650-850  |
|       |         |              |     ตัน จำนวน 6 เครื่อง               |
|       |         | -   การ      |                                    |
|       |         | ประกอบเบื้องต้น | -   สายการพ่นสี 1 สาย                |
|       |         |              |                                    |
|       |         |              | - การพิมพ์สีและประกอบเบื้องต้น 1 สาย     |
+-------+---------+--------------+------------------------------------+
| โร    | 1,960   | -   การพ่นสี   | -   สายการพ่นสี 4 สาย (Main Booth) , |
| งงานที่ |         |              |     พ่น Robot 2 สาย                 |
| 7     |         | -   การ      |                                    |
|       |         | ประกอบเบื้องต้น | - สายการพิมพ์สีและประกอบเบื้องต้น 2 สาย  |
+-------+---------+--------------+------------------------------------+
| โร    | 5,500   | -   การ      | -   เครื่องฉีดขึ้นรูปพลาสติกขนาด 50-280   |
| งงานที่ |         | ฉีดขึ้นรูปพลาสติก |     ตัน จำนวน 20 เครื่อง              |
| 8*    |         |              |                                    |
|       |         | -   การพ่นสี   | -   สายการพ่นสี 4 สายหลัก (Main       |
|       |         |     การพิมพ์สี  |     Booth) + 1 Rotary Booth        |
|       |         |              |                                    |
|       |         | -   การ      | -   สายการพิมพ์สี และประกอบเบื้องต้น 4   |
|       |         | ประกอบเบื้องต้น |     สาย                            |
+-------+---------+--------------+------------------------------------+

  หมายเหตุ: ^(*) เริ่มดำเนินการผลิตตั้งแต่ต้นเดือนมิถุนายน 2548

  ที่มา: บริษัท ไทยมิตซูวา จำกัด (มหาชน)

ตารางแสดงกำลังการผลิตและปริมาณการผลิตที่แท้จริงของบริษัทในช่วง 3 ปีที่ผ่านมา เป็นดังนี้

  --------------------------- -------------- -------------- --------------
                              2546/2547      2547/2548      2548/2549

  จำนวนเครื่องจักรที่มีทั้งหมด (ชุด)   81             98             117

  กำลังการผลิตสูงสุด (ตันต่อปี)      6,169          6,921          8,732

  ปริมาณการผลิตจริง (ตันต่อปี)      5,289          6,521          6,895

  การใช้กำลังการผลิตจริง (%)      86             94             79

  อัตราการเพิ่มของปริมาณการผลิต    37             23             6
  (%)                                                       
  --------------------------- -------------- -------------- --------------

หมายเหตุ – ในปี 2548/2549 จำนวนเครื่องจักรที่ตั้งอยู่ที่โรงงานปทุมธานี 97 เครื่อง
และที่โรงงานจังหวัดนครราชสีมา

จำนวน 20 เครื่อง

ที่มา: บริษัท ไทยมิตซูวา จำกัด (มหาชน)

บริษัทมีนโยบายในการผลิตที่สำคัญคือ เน้นการผลิตสินค้าที่มีคุณภาพดี ตรงกับความต้องการของลูกค้า
และสามารถส่งสินค้าได้ตรงตามระยะเวลาที่กำหนด ทั้งนี้ก็เพื่อให้ลูกค้าเกิดความพอใจสูงสุด

1.  วัตถุดิบและผู้จำหน่ายวัตถุดิบ

  เม็ดพลาสติกเป็นวัตถุดิบที่สำคัญในการผลิตชิ้นส่วนพลาสติก
  สำหรับชนิดของเม็ดพลาสติกที่บริษัทใช้เป็นวัตถุดิบในการผลิตที่สำคัญ คือ Polystyrene (PS)
  และ Acrylonitrile Butadiene Styrene (ABS) ทั้ง PS และ ABS
  เป็นผลพลอยได้จากการผลิตสไตรีนโมโนเมอร์ ในช่วง 2548/2549 ที่ผ่านมา
  สัดส่วนการสั่งซื้อเม็ดพลาสติกทั้ง 2 ประเภทดังกล่าวรวมกันอยู่ที่ประมาณ 78 %
  ของมูลค่าการสั่งซื้อเม็ดพลาสติกทั้งหมดของบริษัท ส่วนเม็ดพลาสติกประเภทอื่นๆ ได้แก่
  Polymethylacrylate (PMMA) Polypropylene (PP) และ Polycarbonate (PC)
  ลูกค้าส่วนใหญ่ของบริษัทจะเป็นผู้กำหนดประเภท มาตรฐาน คุณภาพ และผู้ขาย (Vendor)
  ของเม็ดพลาสติก โดย ฝ่ายจัดซื้อของบริษัทจะต้องจัดซื้อเม็ดพลาสติกตามคำสั่งซื้อของลูกค้า
  ที่ผ่านมาผู้ผลิตเม็ดพลาสติกหลายรายที่บริษัทซื้อเม็ดพลาสติกตามคำสั่งของลูกค้าเป็นบริษัทผู้ผลิตเม็ดพลาสติกสัญชาติญี่ปุ่นที่มีโรงงานผลิตอยู่ในจังหวัดที่ใกล้เคียงกับจังหวัดปทุมธานี
  เช่น ระยอง หรือชลบุรี โดยเม็ดพลาสติกที่ผลิตโดยบริษัทประเภทดังกล่าวมีคุณภาพดี
  และได้รับการยอมรับจากลูกค้าของบริษัท ในปี 2548/2549
  ที่ผ่านมาบริษัทได้สั่งซื้อเม็ดพลาสติกจากผู้ผลิตเม็ดพลาสติกที่อยู่ในประเทศไทยประมาณ 20 ราย
  อย่างไรก็ตามบริษัทมีการสั่งซื้อเม็ดพลาสติกจากผู้ผลิตในประเทศ

  ญี่ปุ่นซึ่งเป็นไปตามความต้องการของลูกค้า
  โดยบริษัทจะติดต่อผ่านทางตัวแทนของบริษัทผู้ผลิตเม็ดพลาสติก (Trading House)
  เหล่านั้นในประเทศไทย
  บริษัทมีความสัมพันธ์กับผู้จัดจำหน่ายเม็ดพลาสติกเหล่านี้เป็นอย่างดีมาอย่างยาวนาน
  บริษัทเหล่านี้จะให้ข้อมูลเกี่ยวกับภาวะตลาดโดยรวมของเม็ดพลาสติก
  ตลอดจนแนวโน้มของราคาอยู่ตลอดเวลา ซึ่งช่วยให้บริษัทสามารถวางแผนการผลิต
  และการสั่งซื้อสินค้าได้อย่างมีประสิทธิภาพ ฉะนั้นบริษัทจึงไม่ค่อยประสบปัญหาในการจัดหาวัตถุดิบ

  ในปี พ. ศ. 2548 ที่ผ่านมาราคาเม็ดพลาสติกทั้ง 2 ประเภทมีราคาสูงขึ้น
  และมีความผันผวนค่อนข้างสูงตามราคาน้ำมันในตลาดโลก
  และความต้องการใช้เม็ดพลาสติกภายในประเทศ
  ตารางข้างล่างนี้แสดงถึงราคาของเม็ดพลาสติกทั้ง 2 ประเภทในประเทศไทยตั้งแต่เดือนมกราคม
  2548 – มีนาคม 2549

  --------------- --------------------------- -----------------------------
  เดือน/ปี          ราคาเฉลี่ยต่อกิโลกรัมของ PS      ราคาเฉลี่ยต่อกิโลกรัมของ ABS (บาท)
                  (บาท)                       

  มกราคม/2548     72.46                       116.68

  กุมภาพันธ์/2548    71.38                       111.92

  มีนาคม/2548      68.42                       118.29

  เมษายน/2548     92.27                       118.72

  พฤษภาคม/2548    84.10                       108.85

  มิถุนายน/2548     76.03                       109.88

  กรกฏาคม/2548    60.64                       113.04

  สิงหาคม/2548     83.03                       123.22

  กันยายน/2548     82.98                       136.30

  ตุลาคม/2548      76.77                       124.39

  พฤศจิกายน/2548   66.06                       123.22

  ธันวาคม/2548     64.90                       116.97

  มกราคม/2549     59.66                       125.01

  กุมภาพันธ์/2549    67.74                       124.52

  มีนาคม/2549      65.31                       127.67
  --------------- --------------------------- -----------------------------

ที่มา : บริษัท ไทยมิตซูวา จำกัด (มหาชน)

2.  ผลกระทบต่อสิ่งแวดล้อม

  การดำเนินกิจการของบริษัทฯตลอดช่วงระยะเวลาที่ผ่านมาจนถึงปัจจุบัน
  บริษัทฯได้ตระหนักถึงผลกระทบต่อสิ่งแวดล้อมที่อาจเกิดขึ้นได้จากกระบวนการต่างๆ มาตลอด
  โดยได้กำหนดมาตรการเพื่อป้องกัน แก้ไข และลดผลกระทบต่อสิ่งแวดล้อม
  ภายใต้การควบคุมและดูแลจากกรมโรงงานอุตสาหกรรม ซึ่งมาตรการที่สำคัญ เช่น
  การจัดให้มีห้องพ่นสีและให้พนักงานที่ทำการพ่นสีต้องสวมใส่หน้ากากป้องกันละอองสี
  พร้อมจัดให้มีการติดตั้งระบบม่านน้ำสำหรับดักจับละอองสีไม่ให้กระจายสู่สถานที่ทำงาน
  โดยน้ำที่ผ่านการดักจับละอองสีนี้จะทำการส่งไปบำบัดยังระบบบำบัด เพื่อแยกตะกอนสีออก
  ก่อนหมุนเวียนนำน้ำกลับมาใช้ใหม่ในกระบวนการพ่นสี ส่วนตะกอนสีนั้น
  ทางบริษัทฯได้มอบหมายให้บริษัทรับกำจัดที่ได้รับอนุญาตจากหน่วยงานราชการนำไปจัดการต่อไป
  การติดตั้งเครื่องดูดกลิ่นสีจากกระบวนการอบสี (Dryer)
  และจัดให้มีการตรวจสุขภาพพนักงานประจำปี เป็นประจำทุกปี

  นอกจากนี้ บริษัทฯได้เข้าร่วมโครงการ Green Partner ร่วมกับบริษัทผู้ผลิตรายอื่น
  โดยให้ความร่วมมือในการตรวจสอบระบบสิ่งแวดล้อมจากผู้เชี่ยวชาญของบริษัทดังกล่าว
  สำหรับในปี 2549 นี้ ทางบริษัทฯมีโครงการเข้าสู่ระบบการจัดการสิ่งแวดล้อมตามาตรฐานสากล
  (ISO 14001) ด้วย

  การจัดทำระบบการจัดการสิ่งแวดล้อม (ISO14001 )

  ตลอดระยะเวลา 20 ปี ของการดำเนินธุรกิจ บริษัทฯ
  ได้ทุ่มเทความพยายามที่จะตอบสนองความต้องการสูงสุดของลูกค้า
  โดยผลิตสินค้าที่ได้มาตรฐานตามระบบคุณภาพ (ISO 9001) และด้วยสำนึกที่มีต่อสิ่งแวดล้อม
  ทางบริษัทฯ
  ได้ออกแบบกระบวนการผลิตที่จะส่งผลกระทบต่อสภาพแวดล้อมให้น้อยที่สุดตามนโยบายทางด้านสิ่งแวดล้อมของบริษัท
  ซึ่งได้ให้ความสำคัญในการอนุรักษ์สิ่งแวดล้อม
  โดยดำเนินมาตรการควบคุมมลภาวะและมาตรการลดผลกระทบต่อสิ่งแวดล้อม
  ตามระเบียบข้อบังคับทางกฎหมาย รวมทั้งสร้างความมั่นใจให้กับลูกค้า ผู้ร่วมธุรกิจ
  และผู้ที่เกี่ยวข้อง
  ได้รับทราบถึงแนวทางการประกอบการที่แสดงความรับผิดชอบต่อสิ่งแวดล้อมอย่างเคร่งครัดตลอดเวลา
  โดยมุ่งเน้นการพัฒนาแนวทางเพื่อการใช้พลังงานและทรัพยากรธรรมชาติอย่างมีประสิทธิภาพและยั่งยืนมากขึ้น

  นอกจากนี้ บริษัทฯ ได้กำหนดมาตรการด้านความปลอดภัยและอาชีวอนามัยไว้อย่างเคร่งครัด
  โดยเฉพาะการสร้างจิตสำนึกเรื่องความปลอดภัย เพื่อช่วยเน้นให้พนักงานทำงานอย่างมีสติ
  มีความระมัดระวัง และทำงานอยู่บนพื้นฐานความปลอดภัยอยู่ตลอดเวลา พร้อมกันนี้ บริษัทฯ
  ยังให้ความสำคัญต่อการฝึกซ้อมแผนฉุกเฉินต่างๆ อย่างสม่ำเสมอ
  ซึ่งมิใช่เพียงปฏิบัติตามข้อกำหนดทางกฎหมายเท่านั้น
  แต่เป็นการเตรียมความพร้อมสำหรับอุบัติเหตุและภาวะฉุกเฉินที่อาจเกิดขึ้น
  เพื่อให้มั่นใจว่าจะสามารถลดความเสียหายตลอดจนความสูญเสียด้านชีวิต ทรัพย์สิน
  และสิ่งแวดล้อมได้

  ดังนั้นเพื่อเป็นการแสดงให้เห็นถึงความมุ่งมั่นต่อการรับผิดชอบต่อสิ่งแวดล้อม
  ผู้บริหารของบริษัทจึงมีนโยบายให้ทุกฝ่ายร่วมมือในการจัดทำระบบการจัดการสิ่งแวดล้อม
  (ISO14001) ให้เป็นรูปธรรมมากยิ่งขึ้น และพร้อมที่จะประกาศให้สาธารณชน
  และผู้ที่เกี่ยวข้องได้รับทราบถึงการดำเนินงานของบริษัทด้านสิ่งแวดล้อม บริษัทฯ
  จึงมีโครงการที่จะขอรับการรับรองระบบการจัดการสิ่งแวดล้อมตามมาตรฐานสากล (ISO14001)
  ภายในกลางปี 2549 นี้ โดยนโยบายด้านสิ่งแวดล้อมของบริษัทมีรายละเอียดดังนี้

  บริษัท ไทยมิตซูวา จำกัด (มหาชน) ผู้ผลิตชิ้นส่วนพลาสติก
  จะบริหารจัดการธุรกิจโดยคำนึงถึงผลกระทบต่อสิ่งแวดล้อมที่อาจจะเกิดจากการดำเนินการของบริษัท
  ฯ โดย

1)  ดำเนินการระบบบริหารจัดการสิ่งแวดล้อมในกิจกรรม ผลิตภัณฑ์
    และบริการให้สอดคล้องกับกฎหมายและข้อกำหนดอื่น ๆ ที่เกี่ยวข้องกับธุรกิจของบริษัทฯ
    ตลอดจนปรับปรุงระบบการบริหารจัดการอย่างต่อเนื่อง

2)  กำหนดวัตถุประสงค์และเป้าหมายสิ่งแวดล้อม เพื่อการจัดการของเสีย
    ป้องกันมลพิษในด้านน้ำเสีย อากาศเสีย การปนเปื้อนสู่ดิน
    การอนุรักษ์ทรัพยากรธรรมชาติและพลังงาน โดยส่งเสริมให้มีการนำทรัพยากรต่าง ๆ
    มาใช้ประโยชน์อย่างคุ้มค่า และก่อให้เกิดผลกระทบต่อสิ่งแวดล้อมน้อยที่สุด

3)  ทบทวนและปรับปรุงนโยบายสิ่งแวดล้อม
    เพื่อให้เหมาะสมและสอดคล้องกับการดำเนินธุรกิจของบริษัทฯ และกฎหมายที่เกี่ยวข้องอยู่เสมอ

4)  จัดให้มีการฝึกอบรมพนักงานของบริษัทฯ ให้มีความรู้และตระหนักในปัญหาสิ่งแวดล้อม
    รวมทั้งจัดให้มีการเผยแพร่ นโยบาย วัตถุประสงค์และเป้าหมายสิ่งแวดล้อม
    รวมถึงข้อมูลข่าวสารด้านสิ่งแวดล้อมให้แก่พนักงานและผู้ที่เกี่ยวข้องตลอดจนสาธารณชนทั่วไป

  กิจกรรมเพื่อลดผลกระทบต่อสิ่งแวดล้อม

  จากการที่บริษัทฯ มีโครงการจัดทำระบบการจัดการสิ่งแวดล้อมตามมาตรฐานสากล (ISO14001)
  บริษัทฯ จึงได้ทำการปรับปรุงระบบบำบัดมลพิษต่าง ๆ ที่มีอยู่ให้มีประสิทธิภาพดียิ่งขึ้น
  และติดตั้งระบบบำบัดมลพิษบางส่วนเพิ่มเติม
  เพื่อลดผลกระทบที่อาจจะเกิดขึ้นได้จากการดำเนินการผลิตของบริษัท ดังนี้

-   ติดตั้งระบบม่านน้ำดักละอองสีจากการพ่นสีชิ้นงาน และใช้พัดลมดูดอากาศบำบัดไอระเหยของสี

-   ติดตั้งระบบบำบัดน้ำเสียจากการผลิต โดยใช้ระบบการตกตะกอนสีออกจากน้ำที่ใช้เป็นม่านน้ำ
    และทำการหมุนเวียนน้ำที่ผ่านการตกตะกอนกลับมาใช้ในระบบม่านน้ำต่อไป

-   จัดทำถังรองรับกากของเสียและสถานที่จัดเก็บกากของเสียแบบแยกประเภทกากของเสียภายในโรงงาน
    เพื่อสะดวกต่อการเก็บขนไปจัดการต่อไป

-   การคัดเลือกผู้รับเหมานำกากของเสียแต่ละประเภทไปกำจัด
    โดยทำการคัดเลือกผู้รับเหมาตั้งแต่

  การพิจารณาใบขออนุญาตประกอบกิจการ และวิธีการกำจัด ทั้งนี้โดยยึดหลักเกณฑ์ตามที่กรม

  โรงงานอุตสาหกรรมกำหนด

-   ติดตั้งระบบบำบัดน้ำเสียเพื่อบำบัดน้ำจากโรงอาหารและน้ำจากห้องน้ำ
    เพื่อควบคุมคุณภาพน้ำเสีย

  ของโรงงานก่อนระบายสู่แหล่งน้ำสาธารณะ

-   จัดทำระบบการจัดการและควบคุมโลหะหนักและสารต้องห้ามในผลิตภัณฑ์ ตามข้อกำหนดของ

  สหภาพยุโรปร่วมกับลูกค้าแต่ละราย เพื่อป้องกันและควบคุมการปนเปื้อนของสารต้องห้ามใน

  ผลิตภัณฑ์ที่ส่งไปจำหน่ายยังสหภาพยุโรป

-   จัดให้มีการติดตามตรวจวัดคุณภาพอากาศ และคุณภาพน้ำทิ้งของโรงงาน อย่างสม่ำเสมอ